Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**KRETINGOS LOPŠELIS-DARŽELIS „PASAKA“**

**JUDITOS LEŠČIAUSKIENĖS**

**2021 M. METŲ VEIKLOS ATASKAITA**

2022-01-20

Kretinga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2021 metų veiklos planą, buvo siekiama šių 2021-2025 m. strateginiame plane iškeltų tikslų – užtikrinti kokybišką ugdymo proceso organizavimą, užtikrinti sveiką, saugią ir šiuolaikinius ugdymo(si) reikalavimus atitinkančią aplinką. 2021 metais Kretingos lopšelio-darželio „Pasaka“ prioritetinė veiklos sritis ugdymo procese – kokybiško ugdymo ir vaiko gerovės kėlimas.  Tikslas – ugdymo kokybės gerinimas, stiprinant ir puoselėjant vaikų emocinę ir fizinę sveikatą, skatinant vaikų kūrybiškumą. Siekiant įgyvendinti tikslą buvo iškelti trys uždaviniai:  **1. uždavinys – fizinės ir emocinės sveikatos stiprinimas.**  Įgyvendinant šį uždavinį, į ugdymo procesą yra integruojamos programos: emocinio intelekto ikimokyklinio ugdymo programa „Kimochis“ ir priešmokyklinio ugdymo programa „Zippio draugai“. Mokytojos ir švietimo pagalbos specialistai šia tema nuolat tobulina kvalifikaciją. Visi įstaigos pedagogai dalyvavo 40 valandų kvalifikacijos programoje „Emocinio klimato ir kokybiško ugdymo aspektai ikimokyklinėje įstaigoje.“ Išklausyti seminarai „Kaip pažinti kitokius vaikus ir padėti jiems suvaldyti savo elgesį?“, „Kitoks vaikas mano grupėje“, „Nedrąsūs, nerimastingi, jautrūs vaikai: kaip juos suprasti ir jiems padėti“, „Emocinio intelekto vystymas mokykloje“, ,Apie vaikų pyktį", „Kaip ugdyti vaikų emocinį intelektą?“, ,,Socialinės ir emocinės vaiko gerovės didinimas ikimokyklinio ugdymo įstaigoje. Įstaigos mokytojo padėjėjos dalyvauja kvalifikacijos tobulinimo programoje ,,Įtraukusis ugdymas-galimybės ir realybė“. Sukurtos metodinės priemonės „Kiškelio jausmai“ ir „Mano pojūčiai“. Vykdyta veikla ,,Tu jauti…Aš jaučiu” tarptautiniame eTwinning projekte. Švietimo pagalbos specialistai suteikė pagalbą 30 vaikų turinčių nedidelių specialiųjų ugdymosi poreikių, 13 vaikų turinčių vidutinius specialiuosius ugdymosi poreikius, 6 vaikams turintiems didelių specialiųjų ugdymosi poreikių. Vaikams turintiems didelių specialiųjų ugdymosi poreikių teikiama mokytojo padėjėjo pagalba. Lopšelyje-darželyje teikiama specialiojo pedagogo pagalba 19 vaikų. Suvienodinta įstaigos abiejų skyrių švietimo pagalbos specialistų dokumentacija, įtakojanti efektyvesnį vaikų ugdymą ir pedagogų bendradarbiavimą bei specialiųjų ugdymosi poreikių vaikų pažangos ir emocinį vertinimą. Švietimo pagalbos specialistės organizavo tradicija tapusį tarptautinės logopedo dienos paminėjimą. Kretingos pedagoginės psichologinės pagalbos skyriaus psichologė į įstaigą atvyksta 1 kartą per savaitę. Ji pravedė 95 individualias konsultacijas tėvams, 3 užsiėmimus vaikams grupėse (socialinių-emocinių kompetencijų ugdymui). Skaitė pranešimą tėvams „Vaikų adaptacija ikimokyklinio ugdymo įstaigoje”, išdalinta dalomoji medžiaga. Vyko 6 pirminiai vaiko sunkumų ir galių įvertinimai pagal poreikį, vyko 1 vaiko galių ir sunkumų įvertinimas su DISC metodika.  Skatinant vaikų fizinį aktyvumą dalyvaujama respublikiniuose projektuose „Sveikatiada“, „Mažųjų olimpinės žaidynės“ (RIUKKPA), „Futboliukas“, Judumo savaitėje. Pedagogės kartu su vaikais dalyvavo lopšelio-darželio „Ąžuoliukas” organizuojamoje rajoninėje sportinėje pramogoje „Su mankšta ir nuotaika gera”, sveikatos priežiūros specialistės sveikatinimo tema suorganizavo 21 veiklą grupėse.  **2. uždavinys –** **pagerinti pamatuojamus ugdytinių pasiekimus, pagal parengtą vertinimo metodiką.**  Įstaigoje tęsiamas projektas „Lean modelio diegimas Kretingos rajono ikimokyklinėse įstaigose“, kurio tikslas yra pagerinti ikimokyklinių įstaigų ugdymo rezultatus, pagerinti ikimokyklinio ugdymo kokybę. Įstaigos administracija ir pedagogai kiekvieną mėnesį dalyvauja mokymuose, kurių metu mokomasi taikant Lean metodus pagerinti vaikų ugdymo rezultatus. Šiais metais atnaujintas ikimokyklinio ir priešmokyklinio ugdymo vaikų pažangos ir pasiekimų vertinimo aprašas. Sukurta ikimokyklinio ugdymo mokinių pažangos ir pasiekimų ataskaitos forma padedanti stebėti vaiko pažangą. Švietimo pagalbos specialistai kiekvieną mėnesį fiksuoja individualią vaikų turinčių kalbos ir kalbėjimo sutrikimų pažangą, SUP vaikams ugdomiems pagal pritaikytą ikimokyklinio ar priešmokyklinio ugdymo programą vertinimas fiksuojamas tris kartus metuose. Kadangi projektas vykdomas 2022 m. šis procesas dar tobulinamas taikant Lean vadybos metodus.  **3. uždavinys – organizuoti veiklas vaikų savivertei, saviraiškai ir kūrybiškumui atskleisti.**  2021 metais įstaigoje suorganizuotos 55 pedagogų veiklos grupėse, į daugelį jų buvo įtraukti tėvai. 2021 metų balandžio mėnesį mokytojos A. Žemaitienė ir V. Jakienė organizavo respublikinę ikimokyklinio ir priešmokyklinio ugdymo įstaigų vaikų, mokytojų, tėvų kūrybinių darbų parodą „STEAM vėjo varpeliai“. Iš visos respublikos atsiųsti varpeliai puošė Kretingos muziejaus parko erdves. Šios pedagogės organizavo ir virtualią respublikinę kūrybinių darbų parodą „Moliūgas – daržo karalius“. Mokytoja J. Balčytienė organizavo rajoninį virtualų poezijos rytmetį „Eilėraščių pievelė“ bei kartu su mokytoja R. Lukiene organizavo tradicinį rajoninį plenerą „Rudens mozaika“. Mokytojos D. Ataitė-Endružienė ir R. Lukienė organizavo rajono švietimo įstaigų ikimokyklinio, priešmokyklinio amžiaus vaikų ir 1-4 kl. mokinių bei mokytojų kalėdinę akciją „Kalėdų stebuklo belaukiant“, kurios metu buvo papuoštos švietimo skyriaus ir Kretingos Dienos veiklos centro eglutės. Tradiciškai įsitraukiama į įvairias akcijas, iniciatyvas: Tolerancijos dienos minėjimas, Sausio 13-osios akcija „Atmintis gyva, nes liudija“, „Gyvasis tautos žiedas“. Dalyvauta trijuose mūsų rajono švietimo įstaigų organizuotuose renginiuose: „Mėlynasis lapelis-2021“, „Vaikų rankos džiugina žemę“, „Miklūs piršteliai-graži kalbelė“. Meninio ugdymo mokytojos J. Viluckienės paruošta ugdytinė dalyvavo respublikiniame „Dainų dainelės“ konkurso I etape ir iškovojo teisę dalyvauti II etape Gargžduose. Skatinant vaikų kūrybiškumą bei saviraišką dalyvauta 65 respublikiniuose renginiuose. Vykdomi tarptautiniai eTwinning projektai, STEAM veiklos. Aktyvi projektinė veikla – kiekvienoje grupėje vykdomas bent vienas projektas pasirinkta tema. Išnaudojant šiltnamio erdvę ikimokyklinio ugdymo skyriuje „Eglutė“, vykdomas projektas „Sodinu-auginu-ragauju“, teikta paraiška Klaipėdos Universiteto akcijoje žemuogių sodinukams gauti. Paraiška patenkinta. Vykdytas tradicinis renginys „Mykolinės“. Tęsiamas bendradarbiavimas su Kretingos dienos veiklos centru, kurio metu vykdomas kūrybiškumo ugdymo projektas. Toliau bendradarbiaujama su Kretingos meno mokykla, vykdomas muzikinis-edukacinis projektas.  Lopšelio-darželio pedagogai planingai dalyvauja kvalifikacijos kėlimo kursuose, seminaruose, sukūrė 20 metodinių priemonių. 2021 m. mokytojos V. Stančikienė, A. Žemaitienė, V. Jakienė bei logopedė A. Žiulpienė vadovavo studenčių praktiniam mokymui. Mokytoja V. Jakienė dalyvauja projekte „Mokytojas-mokytojui“, kurio metu konsultuojami pradedantieji mokytojai. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Vaikų pasiekimų ir pažangos stiprinimas taikant kiekvieno vaiko pažangos matavimo sistemą | Įdiegti kiekvieno vaiko pažangos matavimo sistemą padedančią nustatyti tobulintinas vaiko kompetencijas. | Iki 2021 m. vasario 26 d. atnaujintas ikimokyklinio ir priešmokyklinio amžiaus vaikų pažangos ir pasiekimų vertinimo tvarkos aprašas ir  sukurta ikimokyklinio ir priešmokyklinio ugdymo vaikų pažangos ir pasiekimų matavimo ataskaitos forma.  Vykdoma ikimokyklinio ir priešmokyklinio ugdymo pedagogų veiklos stebėsena. Stebima ne mažiau 2 veiklų per mokslo metus. | 2021 m. rugsėjo 1 d.  įsakymu Nr. V1-33 atnaujintas ikimokyklinio ir priešmokyklinio amžiaus vaikų pažangos ir pasiekimų vertinimo tvarkos aprašas.  Sukurta ikimokyklinio ir priešmokyklinio ugdymo vaikų pažangos ir pasiekimų matavimo ataskaitos forma.  Vykdyta ikimokyklinio ir priešmokyklinio ugdymo pedagogų veiklos stebėsena. Stebėtos 5 veiklos |
| 1.2. STEAM ugdymo metodikos integravimas į ugdymo procesą | Organizuoti STEAM veiklas bent dviejose grupėse. Tobulinti pedagogų kompetenciją šia tema. | Vasario 1 d. parengtas STEAM veiklų vykdymo planas. Ne rečiau kaip kartą per savaitę vykdoma STEAM veikla dviejose grupėse per mokslo metus. Organizuoti ne mažiau kaip 2 mokymai pedagogams. | 2022 m. sausio mėn. parengtas STEAM veiklų vykdymo planas. Kartą per savaitę vykdyta STEAM veikla dviejose grupėse ir į STEAM veiklas įsitraukė dar dvi grupės. Organizuoti 3 mokymai pedagogams STEAM metodikos tematika |
| 1.3. Įstaigos mikroklimato gerinimas | Gerinti mikroklimatą įstaigoje, didinti darbuotojų įsitraukimą į ugdymo proceso tobulinimą ir įstaigos veiklos efektyvinimą. | 2021 m. atliktos dvi apklausos vasario ir lapkričio mėnesiais dėl darbuotojų įsitraukimo įstaigoje (pagal Gallup).  Po vasario mėnesio atliktos apklausos sudarytas darbuotojų savijautos ir įsitraukimo gerinimo planas. Po lapkričio mėnesio apklausos atliekama pokyčių analizė. | Atliktos dvi apklausos vasario ir gruodžio mėnesiais dėl darbuotojų įsitraukimo įstaigoje. Po vasario mėnesio atliktos apklausos sudarytas darbuotojų savijautos ir įsitraukimo gerinimo planas. Po gruodžio mėnesio apklausos atlikta pokyčių analizė |
| 1.4. Užtikrinti įstaigos veiklos efektyvumą | Įtraukiant visus darbuotojus organizuoti vidaus kontrolės politikos kūrimą ir įgyvendinimą įstaigoje | Iki vasario 5 d. parengta ir visus mokslo metus vykdoma įstaigos vidaus kontrolės politika.  2021 m. I ketv. pagal pateiktą klausimyną atliktas vidaus kontrolės aplinkos suvokimas ir įvertinimas.  Iki 2021-12-01 atlikta vidaus kontrolės analizė ir vertinimas. | Parengta įstaigos vidaus kontrolės politika (2021 m. sausio 28 d.  įsakymu Nr.V1-6).  2021 m. I ketv. pagal pateiktą klausimyną atliktas vidaus kontrolės aplinkos suvokimas ir įvertinimas.  2021 m. gruodžio mėnesį atlikta vidaus kontrolės analizė ir vertinimas |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įstaigoje suteikta galimybė atlikti pedagoginę praktiką 3 ikimokyklinės ir priešmokyklinės pedagogikos studentėms bei 1 specialiosios pedagogikos ir logopedijos studentei | Bendradarbiaujant su Klaipėdos kolegijos bei Klaipėdos Universiteto studentėmis susipažįstama su šiuo metu teikiamomis naujovėmis būsimiems pedagogams, vykdomas kolegialus bendradarbiavimas su kuruojančiais pedagogais |
| 3.2. Pagerintos priešmokyklinių ugdymo grupių ugdymo sąlygos taikant IKT priemones | Įsigyti 2 interaktyvūs ekranai dviejose priešmokyklinio ugdymo grupėse. Vaikai turi galimybę susipažindinti su pažangiausiomis šiuolaikinėmis technologijomis. Aktyvesnis vaikų dalyvavimas veikloje, didesnis noras mokytis |
| 3.3. Parengta darbuotojų pranešimo bei tyrimo apie psichologinį smurtą/mobingą darbe tvarka bei aprašas „Psichologinio smurto, mobingo darbo aplinkoje prevencija psichosocialinių darbo sąlygų gerinimui“ | 2021 m. rugsėjo mėn. įstaigoje ištirta psichologinių veiksnių rizika ir atliktas psichosocialinių veiksnių vertinimas |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Lyderystė ir vadyba |